# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 9

### பார்வதிஸ்ரீ (மே 19, 2012-மே 26, 2012) (வாக்கு: 29|0|0)

#### கேள்விகள்

##### இரவி கேள்விகள்  
1. மேலும் பல புதிய பயனர்களை ஈர்க்க, இருக்கிற பயனர்களை இன்னும் உற்சாகமாக பங்களிக்க வைக்க, என்ன வகையான முயற்சிகளைத் தமிழ் விக்கிப்பீடியா மேற்கொள்ளலாம் என்று எண்ணுகிறீர்கள்?
1. தமிழ் விக்கிப்பீடியா நடைமுறைகள் ஏதேனும் பங்களிப்பு ஆர்வத்தைக் குன்றச் செய்வதாக, போதிய உதவியை அளிக்காமல் உள்ளதாக எண்ணுகிறீர்களா? இவற்றை எப்படித் தீர்க்க முனைவீர்கள்?
1. ஒரு புதிய கட்டுரைப் பக்கம் தவறானது எனக் கருதி உடனடியாக நீக்கி விடுகிறீர்கள். ஆனால், கட்டுரையை உருவாக்கிய பயனர் தொடர்ந்து கடுமையான மறுப்பு தெரிவித்து உரையாடுவதோடு மட்டும் அல்லாமல் மீண்டும் மீண்டும் அக்கட்டுரையை உருவாக்க முனைகிறார். இதனை எப்படி அணுகுவீர்கள்?
1. தமிழ் விக்கிப்பீடியாவின் மொழி நடை குறித்த சில உரையாடல்கள் தங்களுக்கு அயர்வளிப்பதாகவும் நேர விரயமாக உள்ளதாகவும் என முன்பு குறிப்பிட்டு உள்ளீர்கள். ஒரு தமிழாசிரியர் என்ற முறையிலும் ஒரு நிருவாகப் பயனர் என்ற முறையிலும் வருங்காலத்தில் இச்சிக்கலைத் தீர்க்க தமிழ் விக்கிப்பீடியர்கள் என்ன வகையான முயற்சிகளை மேற்கொள்ளலாம் என்று எண்ணுகிறீர்கள்?
நன்றி--இரவி (பேச்சு) 08:37, 19 மே 2012 (UTC)  
##### பார்வதி ஸ்ரீ பதில்கள்
- சிக்க விட்டுட்டீங்களே இரவி.. :( இந்தக் கேள்வியை எல்லாம் சாய்ஸ்ல விட்டுடலாமா? :) )-- பார்வதிஸ்ரீ (பேச்சு) 12:12, 19 மே 2012 (UTC)  
- கட்டுரைப்போட்டி, ஊடகப்போட்டி போன்ற போட்டிகள் மூலம் நிறைய புதுப்பயணர்கள் வருகை அதிகரித்துள்ளது. மேலும் புதியவர்களை ஈர்க்க, விக்கி பட்டறைகளை ஏற்பாடு செய்யலாம். குறிப்பிட்ட நாட்களில் குறிப்பிட்ட ஊர்களில் இணைந்து நடத்தத் திட்டமிடலாம். (குறிப்பாக கல்லூரி மற்றும் பள்ளிகளில்)  
- ஏதேனும் ஒரு சிறப்புநாள் கொண்டாட்டத்துடன் இணைந்து விக்கிபீடியாவில் கட்டுரையாக்கத்திற்கான அழைப்பு விடலாம் உதாரணமாக விடுதலை நாள், புத்தக நாள், மே நாள், மகளிர் நாள், அறிவியல் நாள் போன்றவை. அன்றைய தினம் அல்லது வாரம் அல்லது அந்த மாதங்களில் அக்குறிப்பிட்ட தலைப்புகளுள்ள கட்டுரைகளை, உருவாக்க, மேம்படுத்த வேண்டுகோள் விடுக்கலாம். (அன்மைய மாற்றங்கள் பக்கத்தில் தேவைப்படும்கட்டுரைகள், கூட்டுமுயற்சி- உள்ளதுபோல்)  
- மேலும் அனைத்துத் தரப்பு மாணவர்களுக்கும் தேவையான ஏராளமான கட்டுரைகள் புதையல் போல விக்கியில் உள்ளதால் கல்வித்துறையினர் மற்றும் அரசுத் துறையினருடன் கைகோர்த்து சில திட்டமிடல்களில் ஈடுபடலாம். இதற்கு பிழைகளற்ற மற்றும் தரமான கட்டுரைகள் அவசியம் எனவே இதனை மேம்படுத்தத் திட்டமிடலாம். குறுந்தட்டுத் திட்டம் இதற்கு பெருவலிமை சேர்க்கும் என நினைக்கிறேன்  
- கட்டுரையாக்கங்களைப் பொறுத்தவரையில் எனக்கு தொடக்கம் முதலே நிர்வாகிகளின் வழிகாட்டுதல்கள் இருந்து வந்துள்ளன. எனவே அவ்வழிகாட்டுதல்களால் தான் நான் இங்கு வரையில் வந்துள்ளதாக எண்ணுகிறேன். மேலும் உரையாடித் தீர்வுகாணுதல், நாகரிகம் பேணுதல், பாராட்டு, பதக்கம் போன்ற நடைமுறைகளால், ஆர்வம் குறைதல் எனபதற்கு இடமில்லை. அது ஒரு பயனரின் நேரம் மற்றும் மனநிலையைப் பொறுத்ததே.  
- ஓரு பயனரின் பங்களிப்பு குறித்தது இது. எனவே அவர் தொடர்ந்து பங்களிக்கும் பயனரா, புதுப் பயனரா என்பதைப் பொறுத்தது. அவருக்குத் தவறுகளை சுட்டிக்காட்டுவதன் மூலம் மட்டுமே திருத்த முயல்வேன். தொடர்ந்து அவ்வாறு முயல்வாராயின் ஒரு குறிப்பை இட்டு மற்ற நிர்வாகிகளின் கவனத்திற்கு கொண்டு செல்வேன். பின் அனைவரின் கருத்துகளுக்கும் ஏற்ப முடிவு செய்வேன்.  
- தமிழ் விக்கியின் மொழிநடை பற்றிய உரையாடல்களுள் கிரந்தம் கிரந்தமகற்றல் தொடர்பான உரையாடலை மட்டுமே நான் குறிப்பிட்டிருந்தேன்.... எனது தனிப்பட்ட கருத்தாயின் பங்களிப்பாளர்கள் குறைவாயுள்ள தமிழ் விக்கியில் கிரந்தம், கிரந்தமகற்றல் போன்ற இன்றுவரை முடிவு எட்டப்படாத மிக நீண்ட உரையாடல்கள் அயர்வளிப்பவையே எனவே இவற்றை சற்று மறந்து அப்பங்களிப்பை ஊக்குவிப்பேன்.. பின்னர் உரிய வழிகாட்டுதல் தந்து திருத்தம் செய்யக் கோருவேன் அல்லது நானே திருத்தம் செய்துவிட்டு அதற்கான குறிப்பொன்றையும் இட்டுவிடுவேன்.....  
- நிர்வாகப்பயனர் என்ற முறையில் இச்சிக்கல் குறித்து ஒரு கொள்கை முடிவு எட்டப்படுதல் அவசியமென்றே கருதுகிறேன்....... இதற்கான மொழிநடை குறித்த கொள்கைகள், விளக்கங்கள், நிச்சயம் தேவை.. முதலில் தனித்தமிழ் குறித்து பங்களிப்பாளர்களுக்குத் தெரிந்திருக்க வேண்டும். இது குறித்து கலந்துரையாடி பெரும்பான்மையோரின் கருத்துக்கொப்பவே செயல்படுவேன்.  
நன்றி.-- பார்வதிஸ்ரீ (பேச்சு) 12:15, 19 மே 2012 (UTC)
: பார்வதிக்கு வணக்கம். சீரிய திட்டங்களைக் கொண்டுள்ளீர்கள். சிறப்பாகச் செயல்படுங்கள் என வாழ்த்துகிறேன். --Sengai Podhuvan (பேச்சு) 23:29, 21 மே 2012 (UTC)  
பார்வதி, விருப்பத் தெரிவில் விடாமல் எல்லா கேள்விகளுக்கும் பதில் தந்ததற்கு நன்றி :)  
1. நம்மில் பலரும் பயிற்சிப் பட்டறைகள் நடத்திய அனுபவத்தில், அதற்குத் தேவைப்படும் நேரம் / உழைப்பு / செலவு ஆகியவற்றை ஒப்பிடும் போது, அதன் மூலம் கிடைக்கும் பலன் குறைவு எனவே கருதுகிறோம். அதே வேளை, தள அறிவிப்பில் வெளியிட்ட பங்களிப்புத் தூண்டல்கள் போன்றவை நல்ல பலன் அளித்துள்ளதாக உணர்கிறோம். எனவே, அடுத்தடுத்த பயிற்சிப் பட்டறைகளைத் திட்டமிடும் போது, இதனைக் கருத்தில் கொள்வது நன்று. பள்ளி / கல்லூரிகளை விட, சில இலக்குப் பயனர்களைக் குறிவைத்து பட்டறை நடத்துவது பயனுள்ளதாக இருக்குமா என்று எண்ணுகிறேன். எடுத்துக்காட்டுக்கு, ஆசிரியர்கள், ஆசிரியர் பயிற்சி மாணவர்கள், இதழாளர்கள், நூலகர்கள் போன்றவர்கள். இவர்கள் மூலம் இன்னும் பலருக்கும் சென்றடையக்கூடிய வாய்ப்பு இருப்பதால் இது பயன் அளிக்கலாம் என்று நினைக்கிறேன். ஆனால், முயன்று பார்த்தால் தான் தெரியும்.  
குறிப்பிட்ட தலைப்பில், ஒரு நாள் / வாரம் கட்டுரை ஆக்கங்கள் செய்வது நன்று. மணியனும் இதைப் பற்றிக் கூறி இருந்தார். வரும் ஒலிம்பிக் விளையாட்டுகளை முன்னிட்டு இதனைச் செய்து பார்க்கலாம் என்று கருதுகிறேன். அதன் பயனைக் கண்ட பிறகு, அதைப் போன்ற இன்னும் பல தலைப்புகளை முயலலாம்.  
3. உங்கள் முடிவில் உறுதியாக இருக்கும் பட்சத்தில் பயனருக்கு முறையான மூன்று எச்சரிக்கைகள் தந்த பிறகு சில நாட்களுக்குப் பயனர் கணக்கைத் தடை செய்யலாம். தங்கள் இயல்பின் காரணமாக மென்மையான அணுகுமுறை கொண்டிருந்தாலும், தேவைப்படும் இடங்களில் ஒரு நிருவாகியாக நடவடிக்கை எடுக்கத் தயங்க வேண்டாம் என்று கேட்டுக் கொள்கிறேன்.  
4. இடாயிட்சுலாந்தா செருமனியா என்பது கிரந்தப் பிரச்சினை இல்லை. அங்கு நீங்கள் அவ்வாறு குறிப்பிட்டிருந்ததாலேயே மொழிநடை என்று பொதுவாக குறிப்பிட்டேன். திரும்பத் திரும்ப ஒரே விசயம் பல்வேறு பக்கங்களில் பேசப்படும் போது அயர்வாகத் தோன்றுவது எல்லாருக்கும் உள்ளது தான். எனவே, அதில் இருந்து கொள்கை முடிவுகள் / வழிகாட்டல்கள் நோக்கி நகர முற்படுவது தான் திறன் வாய்ந்ததாக இருக்கும். கிரந்தம் குறித்த இத்தகைய முயற்சிக்கு முன் அது குறித்த விளக்கக்குறிப்புகள், தனித்தமிழ் பற்றிய சரியான விழிப்புணர்வு தேவை என்ற தங்கள் கருத்துடன் உடன்படுகிறேன்.  
மேற்கண்ட கேள்விகள் / தேவைகள் குறித்து உரிய நேரத்தில் அதற்குத் தகுந்த பக்கங்களில் தொடர்ந்து உரையாடுவோம்.  
அண்மைக் காலத்தில் தமிழ் விக்கிப்பீடியாவுக்குக் கிடைத்த மிகச் சிறந்த பங்களிப்பாளர்களில் ஒருவராக உங்களைக் கருதுகிறேன். நீங்கள் மிகவும் மாறுபட்ட தலைப்புகளில் கூட கவனம் செலுத்தி முழுமையாக்குவதும் திட்டமிட்டு முறையாக கட்டுரையாக்கம் செய்வதும் அரிய பணி. நீங்கள் நிருவாகப் பொறுப்பு ஏற்பது இன்னும் பலரையும் ஊக்கம் பெறச் செய்யும் என்று நம்புகிறேன். வாழ்த்துகள்.--இரவி (பேச்சு) 12:00, 23 மே 2012 (UTC)